rejauldu/bengali-wikipedia huggingface dataset:
আটঘরা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বারুইপুর থানার অন্তর্গত একটি প্রত্নস্থল। এই গ্রামের দমদমা ঢিপি, বেচা কামারের ঢিপি, চটাপুকুর, ডোমপাড়া পুকুর প্রভৃতি অঞ্চল থেকে বহু পুরাবস্তু আবিষ্কৃত হয়েছে।   দমদমা ঢিপি প্রত্নস্থল  ১৯৮৯ খ্রিষ্টাব্দে পশ্চিমবঙ্গ পুরাতত্ত্ব অধিকার আটঘরা গ্রামের দমদমা ঢিপিতে পরীক্ষামূলকভাবে খননকার্য চালায়। এই ঢিপিতে ২ মিটার X ২ মিটার মাপের তিনটি খাদ খনন করে সেগুলির তলদেশ ১১২ সেন্টিমিটার, ৩৮৫ সেন্টিমিটার ও ১৪৫ সেন্টিমিটার পর্যন্ত গভীর করা হয়। এই উৎখননের ফলে মৌর্য্য, শুঙ্গ, কুষাণ, গুপ্ত ও পাল যুগের পুরাবস্তু আবিষ্কৃত হয়েছে।সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫ নিম্নে যুগানুযায়ী প্রাপ্ত বস্তুগুলিকে তালিকাবদ্ধ করা হল-   যুগ  প্রাপ্ত পুরাবস্তু  মৌর্য্য ও শুঙ্গ যুগ  লাল, ধূসর ও উজ্জ্বল কালো রঙের বাটি, কলসী, থালা ইত্যাদি মৃৎপাত্র; পোড়ামাটির সচ্ছিদ্র টালি, পুঁতি, দাবার ঘুঁটি; অস্থিনির্মিত ও লৌহনির্মিত অস্ত্র ইত্যাদি  কুষাণ যুগ  ধূসর রঙের খাঁজকাটা মৃৎপাত্র; লাল-কালো রঙের মৃৎপাত্র; পাথরের পুঁতি; পোড়ামাটির মূর্তি ও পুঁতি; অস্থিনির্মিত বস্তু ইত্যাদি গুপ্ত যুগ  পোড়ামাটির মিথুন ফলক ও নারী মূর্তি পাল যুগ  ধূসর ও কালো রঙের মৃৎপাত্র; পোড়ামাটির পুরুষমূর্তি, দুইটি তীর্থঙ্কর মূর্তি, পুঁতি; অস্থিনির্মিত বস্তু ইত্যাদি   তথ্যসূত্র   বিষয়শ্রেণী:দক্ষিণ চব্বিশ পরগনা জেলার প্রত্নস্থল
হাই উই এক্সল্ট দি, রেলম অব দ্য ফ্রি () (সরলীকৃত বাংলা অনুবাদ: আমরা তোমাকে উচ্চে মহিমান্বিত করি, মুক্তির রাজ্য) সিয়েরা লিওনের জাতীয় সঙ্গীত। এটি গানের কথা দিয়েছেন ক্লিফফোর্ড নেলসন ফ্যলে এবং সুর দিয়েছে জন আকার‌। একে ২৭শে এপ্রিল, ১৯৬১ সালে জাতীয় সঙ্গীত হিসেবে অবলম্বন করা হয়েছিল, যখন দেশটি স্বাধীনের পরে ঈশ্বর রাণীকে রক্ষা করকেAnthony Karim, Kamara (2008-05-28), Change the Sierra Leone national Anthem, Sierra Leone: Cocorioko Newspaper, retrieved 2008-06-29. প্রতিস্থাপন করেছিল। সিয়ারা লিওনের সংবিধান, ১৯৯১ সালে, প্রত্যেক নাগরিকে জাতীয় সঙ্গীতসহ "ইহার আদর্শ এবং ইহার স্থাপন"Government of Sierra Leone, Constitution of the Republic of Sierra Leone - 1991 , Sierra Leone: Sierra Leone Encyclopedia, retrieved 2008-06-29. তৈরি করতে দায়িত্ব দেন।   গানের কথাClifford Nelson, Fyle, The National Anthem , Sierra Leone: Sierra Leone Encyclopedia। 2008-06-29 তারিখে সংগৃহীত।   গানের কথা ইংরেজি ভাষায়  বাংলা অনুবাদপ্রথম স্তবক  High we exalt thee, realm of the free; Great is the love we have for thee; Firmly united ever we stand, Singing thy praise, O native land. We raise up our hearts and our voices on high, The hills and the valleys re-echo our cry; Blessing and peace be ever thine own, Land that we love, our Sierra Leone.আমরা তোমাকে উচ্চে মহিমান্বিত করি, মুক্তির রাজ্য; . . . . . . .দ্বিতীয় স্তবকOne with a faith that wisdom inspires, One with a zeal that never tires; Ever we seek to honour thy name, Ours is the labour, thine the fame. We pray that no harm on thy children may fall, That blessing and peace may descend on us all; So may we serve thee ever alone, Land that we love, our Sierra Leone.. . . . . . . .তৃতীয় স্তবকKnowledge and truth our forefathers spread, Mighty the nations whom they led; Mighty they made thee, so too may we Show forth the good that is ever in thee. We pledge our devotion, our strength and our might, Thy cause to defend and to stand for thy right; All that we have be ever thine own, Land that we love, our Sierra Leone.. . . . . . . .   তথ্যসূত্র    বহিঃসংযোগ   MIDI File  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
বাংলাদেশ জাতীয় মহিলা আইনজীবী সমিতি বাংলাদেশের নারী আইনজীবীদের সংগঠন। এর মূল কার্যালয় ঢাকায় অবস্থিত। সংগঠনটি ১৯৭৯ সালে প্রতিষ্ঠিত হয়। এ সংগঠন প্রতিষ্ঠার অন্যতম উদ্দেশ্য "দেশে নারী ও শিশুদের জন্য সকল সুযোগ ও অধিকার নিশ্চিত করার বিষয়ে কাজ করা"।  কর্মপদ্ধতি বাংলাদেশ জাতীয় মহিলা আইনজীবী সমিতি প্রতিরোধ, সুরক্ষা, পুর্নবাসন ও পুনঃএকত্রীকরণ এই ৪টি পদ্ধতি অনুসরণ করে এর কাজ বাস্তবায়ন করে। যশোর, চট্টগ্রাম, গাজীপুর ও ঢাকায় সমিতির ৪টি আশ্রয় কেন্দ্র (প্রশান্তি নামে পরিচিত) রয়েছে।  সেবা পাওয়ার হটলাইন নাম্বার সমূহ রাজশাহী- ০১৭১৮০০৪০২  খুলনা- ০১৭১৮০০৪০৩  সাতক্ষীরা- ০১৭১৮০০৪০৪  যশোর- ০১৭১৮০০৪০৫  বেনাপোল- ০১৭১৮০০৪০৮  ঢাকা- ০১৭১৮০০৪০০, ০১৭১৮০০৪০১, ০১৭১৮০০৪০৬, ০১৭১৮০০৪০৭, ০১৭১৩৩৩৫৯৯১   তথ্যসূত্র    https://web.archive.org/web/20180624072640/http://www.infokosh.gov.bd/atricle/helpline-bnwla  বহিঃসংযোগ অফিসিয়াল ওয়েবসাইট  বিষয়শ্রেণী:১৯৭৯-এ প্রতিষ্ঠিত বিষয়শ্রেণী:১৯৭৯-এ বাংলাদেশে প্রতিষ্ঠিত বিষয়শ্রেণী:বাংলাদেশে মানবাধিকার বিষয়শ্রেণী:বাংলাদেশে নারী অধিকার বিষয়শ্রেণী:১৯৭৯-এ প্রতিষ্ঠিত সংগঠন বিষয়শ্রেণী:বাংলাদেশ ভিত্তিক নারী সংগঠন
বাংলাদেশের প্রত্নতাত্ত্বিক স্থানসমূহের নিবন্ধ উইকিপিডিয়াতে সম্বৃদ্ধ করতে আয়োজিত নিবন্ধ প্রতিযোগিতা২০ সেপ্টেম্বর ২০১৬ থেকে ২০ অক্টোবর ২০১৬  99999x130px|link=99999x130px|link=99999x130px|link=   বাংলাদেশ সরকারের হিসেব অনুযায়ী, বাংলাদেশে ৪৫২টি প্রত্নতাত্ত্বিক নিদর্শন রয়েছে। এই স্থানগুলোর অধিকাংশেরই বাংলা উইকিপিডিয়াতে কোন নিবন্ধ নেই। ফলে এদের সম্পর্কে ইন্টারনেটেও তেমন কোন তথ্য খুঁজে পাওয়া যায় না। যে স্থানগুলোর নিবন্ধ বাংলা উইকিপিডিয়ায় নেই সেইসব স্থানসমূহের নিবন্ধ তৈরির জন্য উইকিমিডিয়া বাংলাদেশ কর্তৃক এই প্রতিযোগিতাটি আয়োজন করা হচ্ছে। এখানে উল্লেখ্য যে, একই সাথে স্থাপনাগুলোর ছবি সংগ্রহের উদ্দেশ্যে আয়োজিত উইকি লাভস মনুমেন্টস ছবি প্রতিযোগিতা শেষ হয়েছে। নিবন্ধ লেখার প্রতিযোগিতায় যেকেউ অংশ নিতে পারেন। যেকোন প্রকার সাহায্যের জন্য এখানে ক্লিক করে বার্তা রাখুন অথবা info-bnwikimedia.org ঠিকানায় ইমেইল করুন। এছাড়াও নিচের যেকোন মাধ্যমে যোগাযোগ করতে পারেন।  যোগাযোগ ইমেইল: info-bnwikimedia.org লাইভ চ্যাট: #wikipedia-bn সামাজিক যোগাযোগ:  আয়োজক: উইকিমিডিয়া বাংলাদেশ  নিয়মাবলী  যেকোন লগ-ইনকৃত একাউন্ট থেকে নিবন্ধ তৈরি করতে হবে, আইপি থেকে তৈরিকৃত নিবন্ধ গ্রহণযোগ্য নয়।  এই তালিকা থেকে পূর্বে তৈরি হয়নি এমন যেকোনো নিবন্ধই তৈরি করা যাবে। যে বিভাগের স্থাপনার নিবন্ধ তৈরি করতে চান প্রথমে সে বিভাগের তালিকাতে প্রবেশ করুন। সংশ্লিষ্ট তালিকার ‘নাম/বর্ণনা’ অংশ থেকে লাল লিংক যুক্ত যেকোনো নিবন্ধ বেছে নিয়ে তৈরি করতে পারবেন।  পর্যালোচনার সময় নিবন্ধের গুণগত মানের উপর জোর দেওয়া হবে। পাশের তথ্যছক, বিভিন্ন লিংক ইত্যাদি বাদে মূল নিবন্ধটি তথ্য সম্বৃদ্ধ হতে হবে বা হওয়া  উচিত। এ প্রতিযোগিতায় চার/পাঁচ লাইনের ছোট নিবন্ধ গ্রহণযোগ্য হবে না। নিয়মিত অভিজ্ঞ উইকিপিডিয়ানগণ তাদের নিজ নিজ বিবেচনাবোধ কাজে লাগিয়ে নিবন্ধ পর্যালোচনা করবেন।  ইন্টারনেট থেকে অন্যের লেখা কপি করে লিখলে সেগুলো অপসারণ করা হবে। লেখা ইন্টারনেট থেকে সংগ্রহ করলেও নিজের মতো করে উইকিপিডিয়ার নীতিমালা মেনে লিখতে হবে।  ২০ সেপ্টেম্বর ২০১৬ থেকে ২০ অক্টোবর ২০১৬ পর্যন্ত এ প্রতিযোগিতা চলবে। এই সময়ের মধ্যে তৈরি নিবন্ধগুলোই কেবল পর্যালোচনার জন্য জমা দেওয়া যাবে।  প্রত্যেক ব্যবহারকারী যত খুশি নিবন্ধ তৈরি করতে পারবেন।  প্রথমে নিচের অংশগ্রহণকারী অনুচ্ছেদে আপনার নাম যুক্ত করুন এবং নিবন্ধ রচনা শেষ হলে পর্যালোচনার জন্য নিচের পর্যালোচনার জন্য জমাদানকৃত নিবন্ধ অনুচ্ছেদে নিবন্ধটি আপনার স্বাক্ষরসহ যুক্ত করুন।  বাংলাদেশে বসবাসকারী যে কোন উইকিপিডিয়ানই এ প্রতিযোগিতায় অংশ নিতে পারবেন।  নিবন্ধ পর্যালোচকরাও এই প্রতিযোগিতায় অংশ নিতে পারবেন তবে তিনি অবশ্যই নিজের নিবন্ধ নিজে পর্যালোচনা করতে পারবেন না।  পুরস্কার  সর্বোচ্চ সংখ্যক বৈধ নিবন্ধ তৈরিকারী পাবেন র‍্যাভেন-এর পক্ষ থেকে ১টি লেদার জ্যাকেট।  একইভাবে পরবর্তী ৫জন নিবন্ধ তৈরিকারী পাবেন উইকি লাভস মনুমেন্টস ছবি প্রতিযোগিতার ৫টি টি-শার্ট।
Templates to search Wikipedia    Fulltext search links   : Make a link for Wikipedia's search page. Example:  creates .  , : Create links also to google.   Search boxes   : Simple search box with choice of button below or to the right.  : Multiple pages' subpages are searched at once.   and : For searching archives. The latter,  is of banner-style, like many other archive templates. Search boxes are made by  tags. See mw:Extension:InputBox.   Page title searches   : Search for pages whose name contains given words.  : Search for pages whose name begins with a given word. For searches with exact matches, exact in upper and lower cases, or in punctuation marks, see Help:Searching#grep.   Other Wikipedia editor helper   : Search for external links matching for a URL.  : Search box for all kinds of deletion discussions.  : Find page titles containing (any word), including the parentheses. Useful for Wikipedia:disambiguation study.  : List of links to google pages, specialized to search for example user pages, village pump, etc. Useful for the Wikipedia:help desk task.  : Searches user pages for common spams, e.g. "we service", "leading manufacturer" etc.  === See also ===   Help:Searching   (Hereafter is put in .)   Description of this template  This template is transcluded into documentations of some templates. You can modify the #See also section with the following parameters:  append: Items to be added to.  seealso: Changes the section altogether.  Example 1: {{Internal search templates common doc|append= * Help:Searching * Help:Template}}  Example 2:  This will delete the "See also" section.  বিষয়শ্রেণী:উইকিপিডিয়া সরঞ্জাম বিষয়শ্রেণী:অনুসন্ধান টেমপ্লেট
আশরাফ আলী খান (১৯৫৭ - ৩০ জুন, ২০২০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না" | তারিখ: ১২-০৫-২০১২   জন্ম ও শিক্ষাজীবন  আশরাফ আলী খানের বাড়ি  ময়মনসিংহ জেলার  ঈশ্বরগঞ্জ উপজেলার চট্টিগ্রামে। তার বাবার নাম আবদুল মমিন খান মোজাহেদী এবং মায়ের নাম মরিয়ম খাতুন। তার স্ত্রীর নাম জীবুন্নাহার। এ দম্পতির তিন ছেলে।   কর্মজীবন  প্রথম ইস্ট বেঙ্গল রেজিমেন্টের সৈনিক ছিলেন আশরাফ আলী খান। ১৯৭১ সালের ৩০ মার্চ যশোর সেনানিবাসে আক্রান্ত হন। এরপর তারা সেখান থেকে বেরিয়ে চৌগাছায় মিলিত হয়ে মুক্তিযুদ্ধে যোগ দেন। তিনি সিলেটের গৌরীপুর ছাড়াও  কুড়িগ্রাম জেলার রৌমারী উপজেলার কোদালকাটি, কামালপুর যুদ্ধে অংশ নিয়েছেন।   মুক্তিযুদ্ধে ভূমিকা  ১৯৭১ সালের ২২ নভেম্বর সিলেটের কানাইঘাট এলাকা। অদূরে সুরমা নদী এবং তার দক্ষিণ তীরে গৌরীপুর। সেখানে অবস্থান নিল মুক্তিবাহিনীর একটি অগ্রবর্তী দল। এই দলে আছেন মুক্তিযোদ্ধা মো. আশরাফ আলী খান। এ দলে তিনি হেভি মেশিনগান চালক। কানাইঘাটে ছিল পাকিস্তান সেনাবাহিনীর ৩১ পাঞ্জাব রেজিমেন্টের আলফা কোম্পানি। তারা হঠাৎ তাদের ডিফেন্স পজিশন ছেড়ে গৌরীপুরে মুক্তিযোদ্ধাদের আক্রমণ করল। অতর্কিত এই আক্রমণে মুক্তিবাহিনীর অবস্থান বেশ নাজুক হয়ে পড়ল। প্রাথমিক বিপর্যয় কাটিয়ে মুক্তিযোদ্ধারা সাহসিকতা ও দৃঢ়তার সঙ্গে পাকিস্তানিদের আক্রমণ প্রতিহত করে যাচ্ছেন। চারদিকে গোলাগুলির তীব্র শব্দ। আর্তনাদ আর চিৎকার। আশরাফ আলী খান বীরত্বের সঙ্গে যুদ্ধ করছেন। মাঝেমধ্যে দেখছেন সহযোদ্ধাদের শহীদ ও আহত হওয়ার দৃশ্য। ক্রমে মুক্তিবাহিনীর হতাহতের সংখ্যা বেড়ে যাচ্ছে। একপর্যায়ে তাদের আলফা কোম্পানির কমান্ডার ক্যাপ্টেন মাহবুব শহীদ হলেন। ক্যাপ্টেন মাহবুব শহীদ হলে কমান্ডারের দায়িত্ব পালন করতে থাকেন লেফটেন্যান্ট লিয়াকত। তিনিও শত্রুর গুলিতে আহত হন। আশরাফ আলী নিজেও শত্রুর গুলিতে গুরুতরভাবে আহত হলেন। তার বুকে দুটি গুলি লাগে। সেদিন গৌরীপুরে ভয়াবহ যুদ্ধ সংঘটিত হয়। মুক্তিযোদ্ধারা নিজেদের ক্ষয়ক্ষতি উপেক্ষা করে দৃঢ়তার সঙ্গে পাকিস্তানিদের আক্রমণ শেষ পর্যন্ত প্রতিহত করেন। মুক্তিযোদ্ধারা গতানুগতিক সম্মুখযুদ্ধেও যে দক্ষ, তা সেদিন তারা স্বীয় শৌর্যবীর্য ও ত্যাগের মাধ্যমে প্রমাণ করেন। তাদের সাহস, মনোবল, বীরত্ব ও রণনৈপুণ্যের কাছে পাকিস্তানিরা হার মানতে বাধ্য হয়। পাকিস্তানিরা গৌরীপুর থেকে পালিয়ে আবার তাদের কানাইঘাট ডিফেন্সে অবস্থান নেয়।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:২০২০-এ মৃত্যু বিষয়শ্রেণী:১৯৫৭-এ জন্ম
বসন্তরঞ্জন রায় (জন্ম: ১৮৬৫ - মৃত্যু: ৯ নভেম্বর ১৯৫২) একজন বাঙালি প্রত্নতত্ত্ববিদ, ভাষাতাত্ত্বিক এবং গবেষক। বঙ্গীয় সাহিত্য পরিষদ  তাকে ‘বিদ্বদ্বল্লভ’ উপাধি দিয়েছিল।  জন্ম ও পরিবার  বসন্তরঞ্জন রায় বাঁকুড়ার বেলিয়াতোড়ে এক অভিজাত ও বিদ্যানুরাগী পরিবারে জন্মগ্রহণ করেছিলেন। তার বাবার নাম রামনারায়ণ রায়। শিল্পী যামিনী রায় তার জ্ঞাতি ভ্রাতা।  শিক্ষাজীবন  তিনি পুরুলিয়া জেলা স্কুল অধ্যয়ন করেন। প্রবেশিকা পরীক্ষায় অকৃতকার্য হন।সংসদ বাঙালি চরিতাভিধান - প্রথম খণ্ড - সাহিত্য সংসদ   সাহিত্যকর্ম  তিনি বহু গ্রামে পুঁথির সন্ধান করে সারা জীবনে প্রায় ৮০০ পুঁথি সংগ্রহ করেছিলেন এবং সেগুলি বঙ্গীয় সাহিত্য পরিষদকে দান করেছিলেন। তিনি বিষ্ণুপুরের কাছে কাঁকিল্যা গ্রামের নিবাসী দেবেন্দ্রনাথ মুখোপাধ্যায়ের বাড়ির গোয়াল ঘরের মাচা থেকে ১৩১৬ বঙ্গাব্দে বড়ু চণ্ডীদাসের শ্রীকৃষ্ণকীর্তন পুঁথি আবিষ্কার করেন। এটি ছিল তার জীবনের সর্বশ্রেষ্ঠ কীর্তি।  চর্যাপদের পরে শ্রীকৃষ্ণকীর্তন বাংলা সাহিত্যে দ্বিতীয় নিদর্শন।  ১৮৯৪ খ্রিষ্টাব্দ থেকে তিনি বেঙ্গল অ্যাকাডেমি অফ লিটারেচারের সদস্য ছিলেন। পরে এই সংস্থার নাম সাহিত্য পরিষদ হলে প্রথম থেকেই তিনি এর সদস্য হন। কলকাতা বিশ্ববিদ্যালয়ে বাংলা বিভাগ খোলা হলে স্যার আশুতোষ মুখোপাধ্যায় তাকে অধ্যাপক মনোনীত করেন। ১৯১৯ থেকে ১৯৩২ খ্রিষ্টাব্দ পর্যন্ত তিনি অধ্যাপনা করেন এবং এরপর সাহিত্য পরিষদের কাজে আত্মনিয়োগ করেন।  উপাধি বসন্তরঞ্জন রায় বিদ্বদ্বল্লভকে তার কাজের জন্য বঙ্গীয় সাহিত্য পরিষদ ‘বিদ্বদ্বল্লভ’ উপাধি দিয়েছিলেন।সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; দ্বিতীয় সংস্করণ: ফেব্রুয়ারি, ১৯৯৭; পৃষ্ঠা: ২৪৫,   মৃত্যু তিনি ৯ নভেম্বর ১৯৫২ সালে মারা যান।   তথ্যসূত্র   বিষয়শ্রেণী:বাঙালি পুরাতত্ত্ববিদ বিষয়শ্রেণী:বাঙালি ভাষাতাত্ত্বিক বিষয়শ্রেণী:বাঙালি গবেষক বিষয়শ্রেণী:১৮৬৫-এ জন্ম বিষয়শ্রেণী:১৯৫২-এ মৃত্যু
ভারতীয় নৌবাহিনী ফুটবল দল ভারতে ফুটবল খেলায় ভারতীয় নৌবাহিনীর প্রতিনিধিত্ব করে। এই দল ডুরান্ড কাপ প্রতিযোগিতায় নিয়মিত অংশ নেয় এবং অন্যান্য নিম্ন ডিভিশনের রাজ্য লিগগুলিতে অংশ নেয়। এই দল ভারতীয় নৌসেনা দ্বারা গঠিত।  শিরোপা রাজ্য মুম্বই ফুটবল লিগ  চ্যাম্পিয়ন (২): ১৯৫৪, ১৯৫৭ কেরালা প্রিমিয়ার লিগ  চ্যাম্পিয়ন (১): ২০১৮–১৯  আমন্ত্রণভিত্তিক  আইএফএ শিল্ড  রানার্স-আপ (১): ১৯৬০  নাদকর্নী কাপ  চ্যাম্পিয়ন (১): ১৯৫৭  রানার্স-আপ (১): ১৯৬২  আরও দেখুন  আর্মি লাল ফুটবল দল  আর্মি সবুজ ফুটবল দল  ভারতীয় বায়ুসেনা ফুটবল দল  তথ্যসূত্র  বিষয়শ্রেণী:ভারতের সামরিক ফুটবল দল বিষয়শ্রেণী:ভারতীয় নৌবাহিনী
চিঞ্চোলি () ভারতের কর্ণাটক রাজ্যের গুলবার্গা জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬২ মিটার (১৫১৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে চিনচোলি শহরের জনসংখ্যা হল ১৭,১৫৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৬%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে চিনচোলি এর সাক্ষরতার হার কম।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:গুলবার্গা জেলার শহর ও নগর
বিজয়া গাড্ডে (জন্ম ১৯৭৪) হলেন টুইটারের প্রধান আইন কর্মকর্তা এবং সাধারণ পরামর্শদাতা।  ২০১৪ সালে ফরচুন ম্যাগাজিন তাকে টুইটারের নির্বাহী দলের সবচেয়ে শক্তিশালী নারী হিসাবে বর্ণনা করেছিল, যদিও পরে তিনি প্রধান বিপণন কর্মকর্তা লেসলি বার্ল্যান্ডের সাথে যোগ দিয়েছিলেন।  তিনি প্রধান নির্বাহী কর্মকর্তা জ্যাক ডোরসেকে ২০২০ সালের রাষ্ট্রপতি নির্বাচনের সময় টুইটার বিজ্ঞাপন বিক্রি না করতে রাজি করিয়েছিলেন।  ২০২০ সালের অক্টোবরেপলিটিকো  সংবাদমাধ্যম তাকে সর্বাধিক প্রভাবশালী প্রযুক্তি নির্বাহী হিসেবে আখ্যায়িত করেছিল।   প্রারম্ভিক ও শিক্ষাজীবন  বিজয়া গাড্ডে ভারতে একটি তেলুগু পরিবারে জন্মগ্রহণ করেছিলেন এবং ৩ বছর বয়সে মার্কিন যুক্তরাষ্ট্রে পাড়ি জমিয়েছিলেন। তাঁর বাবা যুক্তরাষ্ট্রে স্নাতক অধ্যয়ন করেছিলেন এবং গাড্ডের বয়স তিন বছর পূর্ণ হওয়ার আগে পর্যন্ত তিনি গাড্ডে ও তাঁর মায়ের জন্য অর্থ সংস্থানের কোন ব্যবস্থা করতে পারেন নি। তারপর তাঁর পরিবার টেক্সাসের বিউমন্টে পাড়ি জমান।  তিনি ২০০০ সালে কর্নেল ইউনিভার্সিটি স্কুল অফ ইন্ডাস্ট্রিয়াল অ্যান্ড লেবার রিলেশনস থেকে শিল্প ও শ্রম সম্পর্কে বিএস ডিগ্রি এবং নিউ ইয়র্ক বিশ্ববিদ্যালয় স্কুল অফ ল' থেকে জেডি ডিগ্রি অর্জন করেছিলেন।    তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্যবসায় মার্কিন নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্যবসায় ভারতীয় নারী বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:টুইটারের ব্যক্তি বিষয়শ্রেণী:মার্কিন প্রযুক্তি ব্যবসায়ী বিষয়শ্রেণী:২১শ শতাব্দীর মার্কিন নারী
মহাসংকটে শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৭৭ খ্রিস্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের তিনটি গল্প আছে।  গল্প সূচি  শঙ্কুর শনির দশা (আনন্দমেলা, শারদীয়া সংখ্যা, ১৯৭৬)  শঙ্কুর সুবর্ণ সুযোগ (সন্দেশ, এপ্রিল-মে-জুন সংখ্যা, ১৯৭৭)  হিপ্নোজেন (সন্দেশ, এপ্রিল-মে-জুন সংখ্যা, ১৯৭৬)  আরও দেখুন  প্রোফেসর শঙ্কু  তথ্যসূত্র  বিষয়শ্রেণী:১৯৭৭-এর বই বিষয়শ্রেণী:প্রোফেসর শঙ্কু বিষয়শ্রেণী:কল্পবিজ্ঞান বিষয়শ্রেণী:সত্যজিৎ রায়
বাবু () হচ্ছে ১৯৭১ সালে মুক্তিপ্রাপ্ত এ সি তিরুলোকচন্দ পরিচালিত একটি তামিল চলচ্চিত্র। মুখ্য ভূমিকায় অভিনয় করেছিলেন শিবাজি গণেশন, শওকর জনকী এবং ভেন্নিড়া আড়াই নির্মলা। সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল পেয়েছিলো। অভিনেত্রী শ্রীদেবী এই চলচ্চিত্রে শিশুশিল্পী হিসেবে অভিনয় করেছিলেন। অভিনয়ে শিবাজি গণেশন - বাবু শওকর জনকী - পার্বতী ভেন্নিড়া আড়াই নির্মলা - অম্মু মেজর সুন্দররাজন - বেদচলম নাগেশ - তুলুকানম শ্রীদেবী - শিশু অম্মু গানের তালিকা চলচ্চিত্রটি গানগুলোর সুরকার ছিলেন মনয়ঙ্গত সুব্রমণিয়ন বিশ্বনাথন।  নং  গান  কণ্ঠশিল্পী  গীতিকার ১  "ভারাড়াপ্পা ভারাড়াপ্পা"  টি এম সুন্দররাজনবালি ২  "আদি মুদালে"  টি এম সুন্দররাজন, সিরকাড়ি গোবিন্দরজন, এল আর ঈশ্বরী, এস সি কৃষ্ণ ৩  "ইদো এনদান দেইভাম" ১  টি এম সুন্দররাজন ৪  "আন্দা কালাদিল"  এল আর ঈশ্বরী ৫  "ইয়েন্না সোল্লা"  এস. পি. বালসুব্রহ্মণ্যম, এল আর ঈশ্বরী ৬  "ইদো এনদান দেইভাম" ২  টি এম সুন্দররাজন, এস জনকী  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭১-এর চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র
সামুয়েলে ইনাচো পিয়া (, ; জন্ম: ২ এপ্রিল ২০০৮; সামুয়েলে ইনাচো নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বরুসিয়া ডর্টমুন্ডের হয়ে আক্রমণভাগের খেলোয়াড় হিসেবে খেলেন। তিনি মূলত দ্বিতীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০২২ সালে, ইনাচো ইতালি অনূর্ধ্ব-১৫ দলের হয়ে ইতালির বয়সভিত্তিক পর্যায়ে অভিষেক করেছেন।  প্রারম্ভিক জীবন সামুয়েলে ইনাচো পিয়া ২০০৮ সালের ২রা এপ্রিল তারিখে ইতালির বেরগামোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইনাচো ইতালি অনূর্ধ্ব-১৫, ইতালি অনূর্ধ্ব-১৬ এবং ইতালি অনূর্ধ্ব-১৭ দলের হয়ে খেলার মাধ্যমে ইতালির প্রতিনিধিত্ব করেছেন। ২০২২ সালের ১৩ই সেপ্টেম্বর তারিখে তিনি স্লোভেনিয়া অনূর্ধ্ব-১৫ দলের বিরুদ্ধে ম্যাচে ইতালি অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/3924873  তথ্যসূত্র  বহিঃসংযোগ               বিষয়শ্রেণী:২০০৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:বরুসিয়া ডর্টমুন্ডের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির অনূর্ধ্ব-১৭ আন্তর্জাতিক ফুটবলার বিষয়শ্রেণী:পুরুষ ফুটবল ফরোয়ার্ড
দেবী চৌধুরাণী ভারতীয় বাংলা টেলিভিশন চ্যানেল স্টার জলসায় প্রচারিত একটি ধারাবাহিক ঐতিহাসিক নাটক। বাঙালি সাহিত্যিক বঙ্কিমচন্দ্র চট্টোপাধ্যায়ের দেবী চৌধুরাণী উপন্যাস অবলম্বনে নির্মিত। ২০১৮ সালের ১৬ জুলাই থেকে ধারাবাহিকের প্রচার শুরু হয়। ধারাবাহিকটির প্রযোজনা করেছেন সুব্রত রায়। এতে মূল চরিত্রে অভিনয় করেন সোনা সাহা ও রাহুল মজুমদার। অন্যান্য চরিত্রে অভিনয় করেন সুজন মুখোপাধ্যায়, শুভময় চট্টোপাধ্যায়, সাগ্নিক প্রমুখ। দেবী চৌধুরাণীর প্রচার শুরুর পর থেকেই স্টার জলসার সবচেয়ে বেশি দেখা সিরিয়ালের একটিতে পরিণত হয়।   কাহিনী  দেবী চৌধুরাণী বাঙালি সাহিত্যিক বঙ্কিমচন্দ্র চট্টোপাধ্যায়ের দেবী চৌধুরাণী উপন্যাস অবলম্বনে রচিত। এই ধারাবাহিকটিতে উপন্যাসের প্রফুল্ল-এর সাধারণ যুবতী থেকে দুর্ধর্ষ ডাকাতসর্দার দেবী চৌধুরাণী হওয়ার কাহিনী তুলে ধরা হয়েছে।   অভিনয়ে   সোনা সাহা - প্রফুল্ল/ দেবী চৌধুরাণী  রাহুল মজুমদার - ব্রজেশ্বর  সুজন মুখোপাধ্যায় - হরবল্লভ রাই  সাগ্নিক - বিশাই ডাকাত  শুভময় চট্টোপাধ্যায় -  স্মৃতি সিংহ - ছোট প্রফুল্ল/ দেবী চৌধুরাণী  রায়তী ভট্টাচার্য - দেবী চৌধুরাণীর মা  তনিমা সেন - ব্রজেশ্বরের দাদি  দীপাঞ্জন ভট্টাচার্য -  অনিন্দ্য বন্দ্যোপাধ্যায় -  প্রিয়ান্তিকা কর্মকার - সাগর বৌ  সঞ্চিতা স্যানাল - নয়ান বৌ   তথ্যসূত্র   বিষয়শ্রেণী:২০১৮-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক বিষয়শ্রেণী:স্টার জলসার মৌলিক অনুষ্ঠান বিষয়শ্রেণী:ভারতে বাংলা ভাষার টেলিভিশন অনুষ্ঠান
আণ্ডারচর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।   আয়তন  আণ্ডারচর ইউনিয়নের আয়তন ৪৬.৯৮ বর্গ কিলোমিটার।   জনসংখ্যা  ২০২২ সালের পরিসংখ্যান অনুযায়ী আণ্ডারচর ইউনিয়নের জনসংখ্যা ৭০,১৪০জন।   অবস্থান ও সীমানা  নোয়াখালী সদর উপজেলার পশ্চিমাংশে আণ্ডারচর ইউনিয়নের অবস্থান। এ ইউনিয়নের দক্ষিণে কালাদরপ ইউনিয়ন, পূর্বে পূর্ব চর মটুয়া ইউনিয়ন, উত্তরে চর মটুয়া ইউনিয়ন ও লক্ষ্মীপুর জেলার লক্ষ্মীপুর সদর উপজেলার তেওয়ারীগঞ্জ ইউনিয়ন এবং দক্ষিণ-পশ্চিমে লক্ষ্মীপুর জেলার কমলনগর উপজেলার তোরাবগঞ্জ ইউনিয়ন ও চর কাদিরা ইউনিয়ন অবস্থিত।   প্রশাসনিক কাঠামো  আন্ডারচর ইউনিয়ন নোয়াখালী সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:  পশ্চিম মাইজচরা  পূর্ব মাইজচরা  আন্ডারচর  কাজিরচর   শিক্ষা প্রতিষ্ঠান  প্রাথমিক বিদ্যালয়  নিউ মডেল জনতা প্রাথমিক বিদ্যালয়  পূর্ব মাইজচরা আলী আকবর সরকারী প্রাথমিক বিদ্যালয় মাধ্যমিক বিদ্যালয়  নিউ মডেল জনতা উচ্চ বিদ্যালয়  মাদ্রাসা  আণ্ডারচর রহমানিয়া দাখিল মাদ্রাসা (শান্তির হাট)  বাংলাবাজার দাখিল মাদ্রাসা  এইচ এ জনকল্যাণ আলিম মাদ্রাসা মাধ্যমিক বিদ্যালয়  শান্তিহাট উচ্চ বিদ্যালয় উচ্চ মাধ্যমিক ‌* নোয়াখালী মডেল কলেজ  বাংলাবাজার রেড একাডেমী  খাল ও নদী  মুছার খাল। ভলুয়া নদী খাল   হাট-বাজার  আণ্ডারচর ইউনিয়নের প্রধান প্রধান হাট-বাজারগুলো হল চৌধুরী বাজার, শান্তিরহাট বাজার, বাংলা বাজার, চকিদার হাট, কেরে বাজার, কাজির তালুক বাজার এবং চৌরাস্তা বাজার।আবুল হোসেন মার্কেট   দর্শনীয় স্থান  ভলুয়া নদী খাল   উল্লেখযোগ্য ব্যক্তি   ওবায়দুল কাদের –- রাজনীতিবিদ।  রুহুল আমিন –- বীরশ্রেষ্ঠ খেতাব প্রাপ্ত বীর মুক্তিযোদ্ধা।   আরও দেখুন   নোয়াখালী সদর উপজেলা  সুধারাম মডেল থানা  নোয়াখালী জেলা   তথ্যসূত্র   বিষয়শ্রেণী:নোয়াখালী সদর উপজেলার ইউনিয়ন
আফসার আহমদ সিদ্দিকী (১৫ মার্চ ১৯৩৫-১২ অক্টোবর ২০০১) বাংলাদেশ জাতীয়তাবাদী দলের রাজনীতিবিদ, ভাষাসৈনিক, মুক্তিযোদ্ধা ও আইনজীবী। তিনি ১৯৭৯ সালের দ্বিতীয় সংসদ নির্বাচনে বিলুপ্ত যশোর-৮ আসন থেকে ও ফেব্রুয়ারি ১৯৯৬ সালের নির্বাচনে যশোর-৫ (মনিরামপুর) আসন থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  আফসার আহমদ সিদ্দিকী ১৫ মার্চ ১৯৩৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরের মনিরামপুরে জন্মগ্রহণ করেন। তার পিতা কায়সার আহমদ সিদ্দিকী যশোরের ডিস্ট্রিক্ট নাজির ছিলেন। তার স্ত্রীর নাম জাহানারা সিদ্দিকী। তিনি যশোর জেলা স্কুল থেকে এসএসসি পাশের পর যশোর এম এম কলেজ থেকে উচ্চ মাধ্যমিক পাস করে ঢাকা বিশ্ববিদ্যালয়ে ভর্তি হয়ে স্মাতকোত্তর ডিগ্রি অর্জন করেন। এরপর ১৯৫৬ সালে একই বিশ্ববিদ্যালয় থেকে এলএলবি ডিগ্রী অর্জন করেন।   রাজনৈতিক ও কর্মজীবন  অ্যাডভোকেট আফসার আহমদ সিদ্দিকী ১৯৫৮ সালে সুপ্রিম কোর্টে আইনজীবী হিসেবে যোগদান করেন। ১৯৭৩ সালে তিনি যশোর পৌরসভার চেয়ারম্যান নির্বাচিত হন। রাজনীতিতে যোগদেন মাওলানা ভাসানীর নেতৃত্বাধীন ন্যাশনাল আওয়ামী পার্টিতে (ন্যাপ)। তিনি ১৯৫২ সালের বাংলা ভাষা আন্দোলনের সময় গ্রেফতার হয়ে দুই বছর কারাবরণ করেন। ঊনসত্তরের অভ্যুত্থানে ও ১৯৭১ সালে মুক্তিযুদ্ধে সক্রিয়ভাবে অংশগ্রহণ করেন।  ১৯৭৮ সালে তিনি বিএনপিতে যোগ দেন। তিনি ১৯৭৯ সালের দ্বিতীয় সংসদ নির্বাচনে বিলুপ্ত যশোর-৮ আসন থেকে ও ফেব্রুয়ারি ১৯৯৬ সালের নির্বাচনে যশোর-৫ (মনিরামপুর) আসন থেকে সংসদ সদস্য নির্বাচিত হয়েছিলেন। জিয়াউর রহমানের শাসনামলে তাকে প্রতিমন্ত্রীর মর্যাদায় যশোর জেলা উন্নয়ন সমন্বয়কারী (ডিডিসি) নিযুক্ত করেন। তিনি বিএনপির সাবেক ভাইস চেয়ারম্যান।   মৃত্যু  আফসার আহমদ সিদ্দিকী ১২ অক্টোবর ২০০১ সালে মৃত্যুবরণ করেন।   আরও দেখুন    দ্বিতীয় জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা   তথ্যসূত্র    বহিঃসংযোগ    দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ  বিষয়শ্রেণী:১৯৩৫-এ জন্ম বিষয়শ্রেণী:২০০১-এ মৃত্যু বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ন্যাশনাল আওয়ামী পার্টির সাবেক রাজনীতিবিদ বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশের মুক্তিযোদ্ধা বিষয়শ্রেণী:বাংলাদেশী আইনজীবী বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী